ПОСТЪПИЛИ ПРЕДЛОЖЕНИЯ В ХОДА НА ОБЩЕСТВЕНИТЕ КОНСУЛТАЦИИ ПО ПРОЕКТ НА

ПЛАН ЗА УПРАВЛЕНИЕ НА РИСКА ОТ НАВОДНЕНИЯ

В ДУНАВСКИ РАЙОН ЗА БАСЕЙНОВО УПРАВЛЕНИЕ ЗА ПЕРИОДА 2022-2027г.

| Организация/  Заинтересована  страна | Предложение, коментар, бележка | Мотиви за приемане / отхвърляне на предложението |
| --- | --- | --- |
| Сдружение „Балканка”  19.04.23 г.    с допълнения от 24.04.2023 г. и 13.05.2022 г. | 1. **Предложение за мерки свързани с изземването на инертни материали**  * Забрана за изземване на инертни материали и наносни отложения от речните легла, ако "почистването" не е обосновано и предвидено като мярка в ПУРН за дадения участък от съответното ВТ, освен в случаите на установено аварийно натрупване на наноси вследствие на наводнения. * Забрана за изземване на инертни материали от речните легла, освен ако не са проведени хидравлични изчисления от НИМХ, с които е доказана необходимостта от уширяване и/или удълбочаване на леглото. * Забрана за изземване на инертни материали от речните легла без проект с напречни и надлъжни профили. * Спазване на указанията на МОСВ за "почистването" на речните легла. * Забрана за изземване на наносни отложения и инертни материали от коритата на реките в участъци на отстояние по-малко от 1000 метра от мостове и подземни или надземни елементи на линейната и техническа инфраструктура като газопроводи, водопроводи, електропроводи и др. * Забрана за използване на габиони, габионни матраци и други подобни за укрепване на бреговете на речни участъци. | Не се приема.  Мотиви: Регламентирано е в Закона за водите. Съгласно чл. 118ж, ал. 2 от Закона за водите, не се разрешава изземане на наносни отложения от водните обекти с изключение на р. Дунав и водохранилищата, както и в случаите по чл.140. Почистването не може да се планира еднократно за конкретно място – това е постоянна мярка/дейност ( чл.138 ал.4 т.5 ЗВ), чиито конкретни места на прилагане се определят ежегодно по реда на чл.140 ЗВ  Не се приема.  В ПУРН е предвидена мярка: *„ Разработване на методология за поддържане на речната проводимост и на системите за предпазване от вредното въздействие на водите с отчитане влиянието върху околната среда“*, в която ще се определят и компетентните органи.  Не се приема, предвид че е регламентирано в чл. 35, ал.1 от Наредба за ползването на повърхностните води.  Не се приема.  Мотиви: В ПУРН е предвидена мярка: *„ Разработване на методология за поддържане на речната проводимост и на системите за предпазване от вредното въздействие на водите с отчитане влиянието върху околната среда“*, която ще включва и указанията, които се прилагат и в момента.  Не се приема.  Мотиви: В чл. 118ж, ал. 2 от Закона за водите са регламентирани забраните. Собствениците на мостовите съоръжения са отговорни за поддържане на светлия отвор, съгласно проектната документация. За подземни или надземни елементи на линейната и техническа инфраструктура като газопроводи, водопроводи, електропроводи и др. при издаване на разрешителни се вземат предвид размерите на сервитутните зони. Освен това, съгласно чл.35, ал.2 от Наредбата за ползване на повърхностните води, техническият проект за изземване се съгласува със собственика на засегнатите от почистването хидротехнически и други съоръжения, при наличието на такива.  Не се приема.  Мотиви: Не е обосновано какво налага изричната забрана. Отчитайки международната практика, където не се открива забрана за ползването им, предлагаме да бъде включена хоризонтална мярка: *„Изготвяне на предложения за промени в нормативната уредба във връзка с оразмеряването на съоръжения за защита от вредното въздействие на водите, вкл. изисквания към използването на различни строителни конструкции и вложени материали (бетон, естествени материали, геокомпозити и др.).* |
| 1. **Мерки ,свързани със сечи и почистване от растителност**  * Забрана за сеч на крайбрежна растителност по бреговете и в крайбрежните заливаеми ивици на реките. * Забрана за извеждане на голи сечи в райони, отстоящи на по-малко от 500 метра от от границите на принадлежащите земи на реките. * При почистване на сечищата от вършина с методите, определени в чл.48, ал.1 от НАРЕДБА № 8 ОТ 5 АВГУСТ 2011 Г. ЗА СЕЧИТЕ В ГОРИТЕ, се забранява: - натрупване или разхвърляне на вършина в сечищата при риск от задръстване на пресъхващи дерета и корита на реки. С вършината се процедира така, че да не попада във водните обекти при порои. - нареждане по хоризонталите във вид на ленти или по извозните пътища - в утвърдените от министъра на околната среда и водите райони със значителен потенциален риск от наводнения и в районите с вероятност за значителен потенциален риск от наводнения, разположени в планински и предпланински територии, които са среден наклон на територията, равен или по-голям от 30 градуса * В утвърдените от министъра на околната среда и водите райони със значителен потенциален риск от наводнения и в районите с вероятност за значителен потенциален риск от наводнения, при изпълнението на мерките по чл.70 от НАРЕДБА № 8 ОТ 5 АВГУСТ 2011 Г. ЗА СЕЧИТЕ В ГОРИТЕ вършината да се изнася извън дигите. | **Предлага се допълнение към текста на мерки M33–B14a и M33-B15c, засягащи поддържането на хидравличната проводимост на речните корита:**  Не се приема.  Мотиви: В предложения текст липсват конкретни параметри и показатели (отстояния, мерни единици, обхват) в рамките на които следва да се прилага забраната. С текстовете на чл. 72 от Наредба № 8 от 5 август 2011 г. за сечите в горите (Наредба 8) се въвеждат ясни и конкретни ограничения, като около постоянните водни течения с изключение на изкуствено създадените насаждения се запазват зони с широчина не по-малка от 15 м, като при необходимост в тях се допуска премахване само на сухи и/или паднали дървета; в буферната зона, която включва 100- метровата ивица на реките Марица, Тунджа, Места, Струма, Арда, Лом, Цибрица, Огоста, Скът, Искър, Янтра, Вит, Съзлийка, Стряма, Осъм, Русенски Лом, Камчия, Велека и Резовска, както и 50-метровата за останалите водни течения от двете им страни, в долния равнинно-хълмист и хълмисто-предпланински пояс на дъбовите гори, възобновителните сечи се провеждат с удължен възобновителен период с изключение на изкуствено създадените насаждения. За защита на поройните водни течения от двете им страни (15 м) не се допускат сечи освен премахването на единични сухи дървета.  Не се приема.  Мотиви: Предложената забрана е в противоречие с разпоредбите на действащото законодателство. С чл. 104 от Закона за горите са конкретизирани случаите в които се забранява извеждането на голи сечи, а именно забранява се:  1. провеждането на гола сеч във всички гори с изключение на тополовите, върбовите и нискостеблените гори;  2. провеждането на гола сеч в липовите гори на площ, по-голяма от 2 хектара;  3. сливането на голи, невъзобновени сечища на площ, по-голяма от 2 хектара, в нискостеблените гори с изключение на акациевите.  Така предложената мярка няма тежестта на законово-нормативен документ и не следва да изменя действието на текстове приети от законодателя.  Не се приема.  Мотиви**:** С разпоредбите на чл. 48, ал. 1 от Наредба 8 за сечите в горите, при добива на дървесина се извършва почистване на сечищата от вършината, отпада и неизползваемата дървесина чрез:  1. изнасяне извън сечищата;  2. събиране на купчини в сечищата;  3. разхвърляне в сечището;  4. нареждане по хоризонталите във вид на ленти или по извозните пътища;  5. изгаряне в случаите на каламитет;  6. раздробяване.  С предложената мярка се конкретизират на общ принцип възможностите за почистване на сечищата от вършината, отпада и неизползваемата дървесина. Считаме, че това следва да се определя в съответствие с конкретните насаждения и при съобразяване недопускането на ерозионни процеси в горските територии, в съответствие с действащата нормативна уредба и създаването на възможност за запазване и натрупване на количеството почвена постилка в горските територии. Съгласно чл. 67, ал. 2 от наредбата, сечите и дейностите в границите на корекции на реки се извършват по начини и технологии, които не причиняват ерозионни процеси и други екологични нарушения във водосборите.  Не се приема.  Мотиви: Съгласно чл. 70 на Наредба 8 за сечите в горите, за подобряване пропускливостта на гъсти млади тополови и върбови насаждения и култури в ивицата дига - бряг могат да се провеждат отгледни и схематични сечи с интензивност до 50 %. Вършината от сечта се събира на ивици успоредно на водното течение или се изнася извън дигата. Така посоченият текст позволява, в зависимост от наличната почвена ерозия, да се прилагат методи на събиране на вършината, така, че да не допуснат разпространението на ерозионни процеси, отнемане на почва и компрометиране на бреговите участъци. Конкретното предложение за мярка противоречи на действащите нормативни изисквания, като стеснява диапазона от възможни действия, целящи опазване на почвите от ерозия и забавяне силата на водният отток. Над 80% от държавните горски територии и около 60% от горските територии в страната са сертифицирани. С оставяне на мъртва дървесина се цели и прилагането на изискванията на действащите международни стандарти, изискващи наличие на минимум 10% мъртва дървесина от запаса на насаждението. |
| 1. **Мерки, свързани с почистване на улиците**  * Въвеждане на задължения за кметовете да включат в договорите респективно с ВиК операторите и с почистващите фирми изискване да се почистват уличната дъждовна канализация и шахтите най-малко два пъти годишно - в началото на пролетта и в края на есента. * Въвеждане на задължения за кметовете за редовно миене на улиците /най-малко веднъж на всеки два месеца всеки месец извън зимния сезон/. Измиване, а не поливане! | Приема се. За да бъде нормативно регламентирана предложената конкретна честота за почистване на уличната и дъждовната канализация и за миенето на улиците ще бъде въведена хоризонтална мярка: „Изготвяне на предложения за промени в нормативната уредба за поддържане на уличната дъждовна канализация и осигуряване на добра проводимост“. |
| 1. **Приемане на дейностите по почистване**  * Задължително приемане на извършените от извършителите дейности по почистване на речните корита от междуведомствените комисии, които са установили необходимостта от "почистването", съвместно с проектантите на "почистването" и само след проведени геодезически заснемания за постигането на необходимата проводимост или нейното значително надвишаване. * В случаите на "почистване", при което са предвидени и мерки за укрепване на речните брегове, по реда на горната мярка №6 се проверява и изпълнението на мерките за укрепване на бреговете. В договорите за "почистването" се предвиждат неустойки за изпълнителите, равностойни на удвоената пазарна цена на установените от заснемането, иззети наносни отложения, когато мерките за укрепване на бреговете не са изпълнени. * В случаите на установено надвишение с повече от 10% на иззетите наносни отложения и инертни материали, възложителят на "почистването" в лицето на съответния компетентен орган по чл.140 от ЗВ уведомява прокуратурата за кражбата на подземно богатство по смисъла на ЗПБ. | Не се приема.  Мотиви: Междуведомствената комисия, която извършва огледи и дава предписания, не разполага с технически средства, експертни и финансови възможности да осъществи геодезически заснемания. Въвеждането на допълнителни изисквания би затруднило значително дори би блокирало за един значителен период от време дейностите по контрола, свързани с осигуряване на проводимост. Също така няма законови правомощия да приема извършените дейности по почистване на речните корита. Дейността е законово регламентирана ( чл.140 и др. от ЗВ)  Частично се приема.  Във финалните ПУРН ще бъде включена хоризонтална мярка M61-B42a: *„Създаване на стабилна правна и административна рамка за прилагане на политиката за управление на риска от наводнения / Изменение и допълнение в наредбата за ползването на повърхностните води.*  Не се приема.  Не може да се поставят априори граници в % за иззети наносни отложения, без да е ясно конкретното място/конкретната ситуация ( напр. колко наносни отложения се наложи да се изземват в Карловско?) |
| 1. **Забрани за строителство**  * Забрана за смяна на предназначението с отпадане на предвижданията в обществена полза на имотите, попадащи в площи за озеленяване според общите и/или подробните устройствени планове, и на имотите, в които са налице естествени блата, езера и влажни зони в урбанизираните територии! * Забрана за строителство на язовири, на които в площта, засегната от строителството и завиряването, са налични (**активни**) разломи. | Приема се.  Ще бъде включена мярка: *„Ограничаване промяната в предназначението на определените в градоустройствените планове градски зелени ландшафти, както и на имоти или части от тях, в които има естествени блата, езера и влажни зони в урбанизираните територии“*.  Не се приема. Предложението не е съотносимо към целите на ПУРН. |
| 1. **Хвостохранилища и др.**  * Забрана за строителство на нови хвостохранилища, шламохранилища и други хранилища на замърсители, както и за надграждане на съществуващи подобни хранилища, на които в площта, засегната от строителството и завиряването, са налични разломи. * Проверка на сигурността на съществуващите язовири и хранилищата на замърсители със съвременните методи за оценка, включително и при сеизмична ситуация с референтното за района максимално ускорение на земната основа, съгласно приложимите съвременни карти на сеизмичния хазарт. Приоритизиране - всички хвосто-, шламо- и други хранилища на първо място и едновременно - всички комплексни и значими язовири от списъка по приложение №1 на ЗВ. * Незабавни мерки за справяне с риска от преливане на дупката на Медет, причинено от потенциално срутване на откосите на дупката, каквито вече има две срутвания... | Не се приема.  Условията за проучване, проектиране, строителството, експлоатация, както и редът за извеждане от експлоатация на тези съоръжения са регулирани от редица законови и подзаконови нормативни актове и не е в правомощията на ПУРН да налага забрани в тази област.  Приема се.  Във финалния вариант на ПУРН ще бъде въведена мярка, свързана с: „Мониторинг на състоянието и поддържане в техническа изправност на хвостохранилища, шламоотвали, сгуроотвали и др“.  Неприложимо за ДРБУ |
| Стела Иванова | Подкрепя предложенията на Сдружение „Балканка“ за ПУРН | Неприложимо |
| Гергана Шопска | Подкрепя предложенията на Сдружение „Балканка“ за ПУРН | Неприложимо |
| Явор Иванов | Подкрепя предложенията на Сдружение „Балканка“ за ПУРН | Неприложимо |
| Стефка Реджилъс | Подкрепя предложенията на Сдружение „Балканка“ за ПУРН | Неприложимо |
| Албена Бонева | Подкрепя предложенията на Сдружение „Балканка“ за ПУРН | Неприложимо |
| Донка Узунова | Подкрепя предложенията на Сдружение „Балканка“ за ПУРН | Неприложимо |
| Инициативен комитет на Местна гражданска инициатива за възстановяване на село Каравелово и жители на село Каравелово | Подкрепя предложенията на Сдружение „Балканка“ за ПУРН | Неприложимо |
| Васил Василев, Димитър Василев, Таня Василева | Подкрепя предложенията на Сдружение „Балканка“ за ПУРН | Неприложимо |
| Надка Гунева | Подкрепя предложенията на Сдружение „Балканка“ за ПУРН | Неприложимо |
| Ани Иванова | Подкрепя предложенията на Сдружение „Балканка“ за ПУРН | Неприложимо |
| Теодора Минчева | Подкрепя предложенията на Сдружение „Балканка“ за ПУРН | Неприложимо |
| "Сдружение за опазване на природата, земите и хората на с.  Палилула и с. Охрид" | Моля да включите района на село Палилула, община Бойчиновци, област Монтана в картата на РЗПРН и във финалните карти на заплахата и риска от наводнения в Дунавски район за басейново управление по основни поречия 2022-2027 г. Река Ботуня почти всяка година излиза от коритото си и залива землището на селото, като в подкрепа на това твърдение прилагаме снимки на залетите площи от месец юни 2022 г. | Районите със значителен потенциален риск от наводнения (РЗПРН) и техните граници се определят в първата фаза на ПУРН - Предварителна оценка на риска от наводнения (ПОРН), в която са анализирани всички настъпили наводнения до 2019г. съгласно актуализираната национална Методика за предварителна оценка на риска от наводнения. При определянето на РЗПРН се разглеждат настъпилите минали наводнения и размерът на щетите от тях, като щетите се оценяват съгласно определените в методиката критерии/ прагове. Етапът, на който се определят РЗПРН, е регламентиран в Директивата за наводненията. Предвид цикличния характер на прилагане на Директивата за наводнения, анализът на наводненията, случили се в периода на разработване на ПУРН, след завършване на ПОРН, се разглеждат в ПОРН на следващия цикъл на прилагане на директивата. В тази връзка, предоставената информация ще бъде документирана и анализирана в третия цикъл на ПУРН, в който ще бъдат преразгледани съществуващите РЗПРН и дефинирани потенциални нови РЗПРН, отчитайки всички настъпили наводнения след 2019г. |
| Главна дирекция „Пожарна безопасност и защита на населението“ към Министерството на вътрешните работи (ГДПБЗН-МВР) | ***По ПУРН 2022-2027 г.***  1. Текстът на стр. 11 „Министерство на вътрешните работи, което отговаря за разработването на националния план за защита при бедствия, както и за реакцията при бедствия, включително наводнения“ да отпадне поради несъответствие със Закона за защита при бедствия.  2. Да се редактира текста на стр. 12 относно функциите на Главна дирекция „Пожарна безопасност и защита на населението“ към МВР за постигане на съответствие с нормативната уредба.  3. От последния абзац на стр. 27, в който са посочени неизпълнените мерки на ниво РБУ следва да отпаднат мерките „Изготвяне на указания за разработването и готовността за изпълнението на плановете за защита при бедствия, включително от наводнения“ и „Координация и сътрудничество между всички управленски нива (национално, басейново и местно) от единната спасителна система“, във връзка с чл.9, ал.15 от Закона за защита при бедствия (ЗЗБ).  4. На стр. 126 в параграф Бъдещо развитие към т. 7.5.14 BG1\_APSFR\_OG\_100 е допусната техническа грешка в цитирането на РЗПРН – текстът „BG1\_APSFR\_OG\_061“ да се замени с „BG1\_APSFR\_OG\_100“.  5. Съдържанието на т. 8.5.2 Национални източници на финансиране да се прецизира. Правителството, Предприятието за управление на дейностите по опазване на околната среда, Междуведомствената комисия за възстановяване и подпомагане, оперативните програми и програмите за развитие на селските райони не са национални източници на финансиране. Такива са държавния бюджет и общинските бюджети. Целият параграф „Междуведомствена комисия за възстановяване и подпомагане“, стр.216, е необходимо да се приведе в съответствие с чл.140, ал.3 от Закона за водите. В същия параграф, съкращението „ОУПБЗН“ да се замени с „РДПБЗН“.  ***По Приложение К:***  1. Навсякъде в ПоМ думите „ПБЗН“ и „МВР-ПБЗН“ да се заменят с „ГДПБЗН – МВР“.  2. МВР-ГДПБЗН следва да отпадне като отговорна институция за изпълнение на мярка М41-В34: Прогнозиране на наводнения и системи за ранно предупреждение/Изграждане на системи за ранно предупреждение, конкретно насочени към дъждовни внезапни (поройни) наводнения, предвид че тези системи не са компоненти на Националната система за ранно предупреждение и оповестяване на органите на изпълнителната власт и населението при бедствия и за оповестяване при въздушна опасност, за изграждането и поддържането на която МВР е отговорна институция.  3. Да отпадне мярка М42-В35: Планове за действие при извънредни ситуации/Законодателство и насоки/Разработване на насоки за изготвяне и готовност за прилагане на плановете за защита от бедствия, включително наводнения поради предприети стъпки за изпълнението й;  4. Програмите за намаляване на риска от бедствия не са подчинени документи на съответните планове за защита при бедствия. Редът и отговорните органи за разработване и приемане на програми за намаляване на риска от бедствия са определени в ЗЗБ. За изпълнение на програмите за намаляване на риска от бедствия се приемат годишни планове, в които се определят отговорни институции за изпълнението на тези планове. Изпълнението на програми за намаляване на риска от бедствия не е включено в описанието на мярка М42 – В35, направено в националния каталог. Предвид горното, както и некоректно посочените отговорни органи и некореспондиращия на мярката показател за изпълнение, мярка М42-В35: Планове за действие при извънредни ситуации/ Изпълнение на програми за намаляване на риска от бедствия, следва да отпадне.  5. „МВР-ПБЗН“ да отпадне като водещ отговорен орган за мярка М42-В35: Разработването на планове за действие при извънредни ситуации. Отговорните органи за разработване на планове при защита от бедствия са ясно регламентирани в ЗЗБ.  6. „МВР-ПБЗН“ да отпадне като подпомагаща институция за мярка М61 – В41: Научни и приложни изследвания и проучвания/Ежегодно обследване на язовирните стени и съоръженията към тях, тъй като това е извън функционалната компетентност на ГДПБЗН – МВР;  7. Да отпаднат мерки М61-В42: Подобрена рамка за управление на наводненията/Координация и сътрудничество между всички управленски нива (национално, басейново и местно) от единната спасителна система и М61-В42: Създаване на рамка за управление на риска от наводнения/ Координация и сътрудничество между всички управленски нива (национално, басейново и местно) от единната спасителна система, тъй като координацията и сътрудничеството между всички управленски нива от единната спасителна система са уредени в ЗЗБ и ЗВ  ***По актуализацията на Националния каталог от мерки:***  1. МВР следва да отпадне като институция, която има отношение към прилагането на мерки М41-В34: Прогнозиране на наводнения и системи за ранно предупреждение и М44-В37: Планове за действие при извънредни ситуации на стопански субекти, тъй като са извън функционалната компетентност на ГДПБЗН– МВР и МВР. | 1. Приема се. Предлага се следния текст: „Министерство на вътрешните работи осъществява оперативна защита от вредното въздействие на водите чрез изпълнение на дейности по чл. 19, ал. 1 от Закона за защита при бедствия, като част от Единната спасителна система; осигурява достъп на гражданите до службите за спешно реагиране чрез Националната система за спешни повиквания с единен европейски номер 112“.  2. Приема се. Предлага се следния текст: „Главна дирекция „Пожарна безопасност и защита на населението“ към Министерството на вътрешните работи (ГДПБЗН-МВР) - представители на дирекцията участват в комисиите по чл.138а, ал. 3 от Закона за водите, назначени от областните управители, които извършват проверки за готовността за безопасна експлоатация на язовирите и съоръженията към тях, както и в комисиите по чл. 140, ал. 4, т. 1 от Закона за водите. Осъществява оперативна защита при наводнения и координацията на съставните части на единната спасителна система при бедствия се осъществява чрез оперативните центрове на ГДПБЗН-МВР“.  3. Приема се. Мерките са изпълнени. Коментарът ще бъде отразен в раздел 3 на ПУРН  4. Приема се.  5. Приема се. Съдържанието на целия раздел ще бъде прецизирано по следния начин: „Финансирането на мерките от плановите документи ще се осигурява ежегодно в рамките на утвърдените разходи по бюджетите на отговорните институции, както и чрез финансиране по програми на Европейския съюз и други програми. Допълващо финансиране за определени обекти или към осигурени средства от други източници, за реализиране на превантивни дейности и такива по подготовка за реагиране, могат да се осигурят и чрез решения на Междуведомствената комисия за възстановяване и подпомагане към Министерския съвет“.  1.Приема се.  2.Приема се.  3.Приема се. **Мярката е изпълнена:** През 2017 г., на основание чл. 9, ал. 15 от ЗЗБ, Съветът за намаляване на риска от бедствия към Министерски съвет на Република България даде Указания за разработването и готовността за изпълнението на плановете за защита при бедствия, които са в подкрепа на органите на централната изпълнителна власт, областните и общинските съвети за намаляване на риска от бедствия, и съставните части на единната спасителна система, при разработването на плановете по чл. 9, ал. 6, 8 и 10 от ЗЗБ.  4.Приема се. Предлагаме нов текст: М42 – В35 –„ Изпълнение на дейности, включени в Областната програма за намаляване на риска от бедствия/общинската програма за намаляване на риска от бедствия“  5.Приема се. Във връзка с промените по т.4, предлагаме и изменение в компетентните органи, както следва:  „Областният съвет за намаляване на риска от бедствия /Общинският съвет за намаляване на риска от бедствия“.  6.Приема се  7. Приема се.  1.Приема се. |
| WWF Bulgaria | ***Хоризонтални предложения по мерките от ПоМ в ПУРН:***  1. Да се отстранят разминаванията в категоризацията на мерките като зелени/сиво- зелени/структурни/неструктурни в документите “Приложение Г - Национален каталог от мерки”, “Приложение Ж - Таблица с приоритизация на мерките”, “Приложение И Програма от мерки (ПоМ) и Рамковата директива за водите и други приложими директиви” и “Приложение К - Интегрирана таблица на ПоМ”  2.Мярка M31-B7c “Малки хидротехнически съоръжения, под формата на водопропускливи баражи в коритото на реката при корита предразположени към внезапни (поройни) наводнения”, не следва да бъде класифицирана като “сиво-зелена”.  3. Категоризацията на мярка M31-B7b „Задържане на водни обеми в речното корито и/или заливната равнина чрез напречни и надлъжни хидротехнически съоръжения или изпомпване, позволяващи контрол на водните количества или водните нива”, като хибридна (сиво-зелена) следва да се преразгледа.  4. Необходимо е обособяване на нова мярка (примерен код M33-B15е), която да адресира премахването на опасни, ненужни или изоставени изкуствени напречни бариери в реките. Такава мярка би била категоризирана като зелена.  5. В описанието на мярка М31-B10b “Природосъобразни водозадържащи елементи, разпределени по целия водосбор” да се добави и “създаване, поддържане и опазване на буферни крайречни гори”.  ***Предложения относно конкретни РЗПРН:***  1.Разширяване обхвата на предвидените в РЗПРН BG1\_APSFR\_IS\_041 (р. Искър в Софийското поле) зелени мерки.  В тази връзка се предлага:  - разширяване обхвата на територията, в която да се изпълни мярка M33-B15a, така че да се включи и участъкът на р. Искър, попадащ между Околовръстен път и яз. Панчарево. Съгласно данните от уеб-платформата, представяща картите на заплахата и риска от наводнения, този участък е рисков по отношение на речни и дъждовни градски наводнения, както и преливане на яз. Панчарево през преливника. Разширяването на участъка би осигурило по-адекватна защита по дължина на целия участък.  - включването на допълнителни мерки за смекчаване на въздействието от наводненията като обособяване на влажна/и зона/и (водозадържащи басейни) и залесяване с местни дървесни видове. Комбинацията от няколко зелени мерки би осигурила комплексна защита от наводнения в този участък, като същевременно послужи за демонстрация на различни типове базирани на природата решения в градска среда.  Към становището е приложено и Предложение за природно – базирани мерки за участъка на р. Искър между яз. Панчарево и кв. „Горубляне“.  ***Коментари по ПУРН:***  Предлага се спешна проверка и обновяване на цифровите модели на заливане и на предвидените смекчаващи мерки, базирани и на наличната информация от населените места в Северна България, тежко пострадали от последните наводнения.  Предложение за приоритетно финансиране на зелени мерки през новия цикъл на ПУРН  Включване на неструктурна мярка ”Създаване на звено за разработване на пилотни проекти за зелени мерки с цел предотвратяване и намаляване щетите от наводнения“ с отговорен орган МОСВ  Включване на мярка “Създаване на Регистър на наводненията” с компетентен орган Басейнова дирекция.  Включване на мярка “Актуализация на нормативите за канализационните системи за дъждовни води“  Включване на неструктурна мярка *“ Промяна на правилника на Министерски съвет с оглед включване на координационно звено за изпълнението на ПУРН"* с отговорник Министерски съвет.  Актуализиране/допълване на ръководството "43 мерки за управление на риска от наводнение“  Изготвеното ръководство е изключително полезен документ, достижение на втория цикъл на ПУРН, който следва да се допълни с всички, описани в Националния каталог мерки  Коригиране на Приложение № З към ДЕО “Въздействие на ниво „мерки“ проект на ПУРН за БДДР 2022-2027 г.“, раздел “Зелени мерки “. В раздел “Зелени мерки“ на горепосоченото Приложение № З е описана и оценена мярка “МЗ4-В19с: Изграждане на нови корекции с бетонна или друга облицовка“ . Мярката не следва да се разглежда като зелена (мярката е категоризирана като “сива” в Националния каталог от мерки към актуализирания проект на ПУРН) и имаща “положително и дълготрайно” въздействие върху водите.  Създаване на база данни с досиета за всички места с повишен риск от наводнение и определяне на Протокол за действията и отговорностите за поддържане на досиетата  Подобряване на процеса по публични обсъждания на ПУРН: Обсъжданията на проекта на актуализирания ПУРН 2022-2027 се проведоха единствено във виртуална среда (Zoom), което силно ограничава участието на широки кръгове от населението, които са най-често засегнати от наводненията - възрастни, по-слабо образовани и хора без достъп до електронна среда. Освен това, представянето на плана по време на публичните обсъждания на английски език е неприемливо, въпреки че беше осигурен превод. Считаме, че по-подходящо и широко достъпно е представяне на плана на срещи на живо, на официалния български език, като при необходимост може да се пренасочват специфични въпроси към водещите чуждестранни експерти.  Да се публикуват данните, на които се базира ниската оценка за групата мерки за задържане на водни обеми с възможно най-малка намеса в околната среда, в сравнение с мерките за задържане на водни обеми със структурна намеса  Мярка “МЗЗ-В15с Поддържане и почистване на растителността в речни корита и коридори” да се прилага само в урбанизирани територии, а извън тях само по изключение, когато има риск за инфраструктура, като мостове и др. | ***Хоризонтални предложения по мерките от ПоМ в ПУРН:***  1. Приема се. Всички несъответствия ще бъдат отстранени. Приложенията ще бъдат проверени и коригирани в окончателния ПУРН.    2. Не се приема.  Мотиви: Типовете съоръжения, които се предвиждат в тази мярка, включват следното:   * Водопропускливи язове, които са изградени от естествени материали, особено дърво. Те могат да бъдат класифицирани като „зелени“; * Съоръжения, изградени от естествени скали и камъни, които могат да се считат за „полу-естествени“, и * Съоръжения, изградени от бетон или други твърди материали, които са класифицирани като „сиви“.   В ръководството „43 мерки за управление на риска от наводнение” има снимки на тази мярка, включително водопропускливи язове и бетонни съоръжения.  Поради подбора на материали, „сиво-зелено“ се счита за подходяща класификация.  3. Мярката се състои от конструкция за контрол на водното количество в речното корито и диги в заливните равнини за задържане на води. Причината за класифицирането на тази мярка като сиво-зелена е, че тя предоставя възможности за създаване на зелени елементи в речното корито и в заливните територии.  4. Предложената дейност е в обхвата на мярка M33-B14a, която включва и премахване на запушвания в речни корита. Отчита се, че тази мярка е важна по екологични съображения, тъй като подобрява непрекъснатостта на реката, което е предмет на плановете за управление на речните басейни. В ПУРБ 2022-2027 се планира мярка (продължение от предния цикъл) за картиране на такива съоръжения с цел отстраняването им .  5. Подробното описание на мярка M31-B10b включва изграждането на растителни буферни ивици. В допълнение, подробното описание на мярка M31-10a включва „горски пояси“ и „крайречни гори“. Поради това се счита, че „създаването, поддържането и опазването на буферни крайречни гори“ е обхванато от съществуващите мерки.  ***Предложения относно конкретни РЗПРН:***  1. В проекта на ПУРН за BG1\_APSFR\_IS\_041 (река Искър в Софийско поле) са разгледани три варианта за управление на риска от наводнения от река Искър след язовир Панчарево.   * промяна на режима на експлоатация на яз. Панчарево; * увеличаване на водозадържащата способност на речното легло след яз. Панчарево; * увеличаване на проводимостта на речното корито;   В процеса на обществени обсъждания беше получена информация, че е започнала работата по изпълнението на мярка от първия цикъл за изграждане на корекция на река Искър от точка на 500 м надолу по течението след язовира до Чепински мост (общо 15 км), чието изпълнение продължава и във втория цикъл. Реализирането на този вариант изключва до голяма степен прилагането на другите две алтернативи. На етап идеен проект е избран най-екологосъобразния вариант за реализиране на дейността.  Основните щети от наводненията, идентифицирани в картите на заплахата и риска от наводнения (КЗРН) в тази зона, са причинени от преливане на вода през десния бряг на река Искър и течаща на север над железопътната линия към Казичене и Кривина, където са най-големите щети. Поради това в ПУРН се предлага и изпълнението на допълнителни дейности за обособяване на зона за водозадържане при наводнения в заливната равнина и осигуряване на възможност за тяхното последващо отводняване.  Това предложение би (а) удължило обхвата по реката, както предлага WWF, и (б) предоставило възможност за създаване на влажни зони и прилагане на други екологични мерки в реката, а също и в зоната за водозадържане при наводнения в заливната равнина. Това предложение изисква подробна оценка на етапа на прединвестиционни проучвания.  ***Коментари по ПУРН:***  Цифровите модели на релефа се използват при разработване на картите на заплаха и на риска от наводнения (КЗРН). Картите са втори етап от актуализацията на ПУРН и са продължение на определянето на РЗПРН-та в ПОРН. КЗРН се изготвят след актуализацията на ПОРН (при необходимост на всеки 6 години). Районите със значителен потенциален риск от наводнения (РЗПРН) и техните граници се определят в първата фаза на ПУРН - Предварителна оценка на риска от наводнения (ПОРН), в която са анализирани всички настъпили наводнения до 2019г. съгласно актуализираната национална Методика за предварителна оценка на риска от наводнения. Етапът, на който се определят РЗПРН, е регламентиран в Директивата за наводненията. Предвид цикличния характер на прилагане на Директивата за наводнения, анализът на наводненията, случили се в периода на разработване на ПУРН, след завършване на ПОРН, се разглеждат в ПОРН на следващия цикъл на прилагане на директивата. В тази връзка, предоставената информация ще бъде документирана и анализирана в третия цикъл на ПУРН, в който ще бъдат преразгледани съществуващите РЗПРН и дефинирани потенциални нови РЗПРН, отчитайки всички настъпили наводнения след 2019г. По-голяма част от населените места в Северна България, в които са настъпили наводнения след 2019 г са включени в РЗПРН. Изключение правят някои населени места в община Монтана, например селата по поречието на река Шугла - Сумер, Крапчене, Трифоново, Долно Белотинци и Николово (наводнения през 2023), които не са били разгледани предвид етапа на актуализация на ПУРН. Същите ще бъдат разгледани при актуализацията на ПОРН в третия цикъл от прилагане на Директивата за наводненията.  Не се приема. При разработване на Програмата от мерки на ПУРН е приложена Методика за приоритизиране на мерките. В определено място с повишен риск зелена мярка може да е оценена с по-нисък приоритет и да има по-малък ефект за намаляване на риска от наводнения спрямо дадена структурна мярка  Приема се. Предлагаме да се въведе мярка свързана с подпомагане на местните власти за избор на подходящи места и за реализиране на зелени мерки с отговорен орган Басейнова дирекция  Приема се.  Приема се.  Приема се.  Приема се.  Приема се. Трябва да се отнесе към оценката на сивите мерки в Приложението  Приема се предложението  Принципно сме съгласни с доводите, въпреки че част от срещите бяха и присъствени. Ще бъде взето предвид в консултациите през следващия цикъл на прилагане на Директивата за наводненията  В Приложение Е на проекта на ПУРН са включени резултатите от извършената оценка на всички предложени мерки, в т.ч. и на мерките с ниска оценка на съотношението разходи-ползи. Мерките с ниска оценка на съотношението разходи-ползи не са включени във финалната програма от мерки  В настоящия контекст „речен коридор“ (речно легло) включва речното корито и земята непосредствено до него, между коритото и бреговете на реката, която се запълва с вода по време на преминаването на високи води. Когато една река преминава през урбанизирана територия, обхватът на заливане при наводнение, зависи от проводимостта на речния коридор, включително речното корито: колкото по-голяма е проводимостта му, толкова по-малко количество вода може да прелее бреговете на реката и да причини наводнение. Развитието на растителност в рамките на речния коридор с течение на времето може значително да намали проводимостта му. В резултат на това се увеличава количеството вода, което прелива през бреговете на реката и причинява наводнения. Мярка M33-B15c касае поддържането на тази растителност, така че да се възстанови проводимостта на реката и да се намали количеството на преливащите води. Мярката се прилага основно в границите на урбанизираните райони, където могат да настъпят най-големи щети от наводнения. Поради тези причини не следва речният коридор да се третира като зона, определена за развитие на гора и не е необходимо мярката да се преформулира. |
| Сдружение за изследователски практики | Отправяме следните препоръки:  1. Да се преоцени методиката за определяне на районите със значителен потенциален риск от наводнения като в тях се включат и всички населени места пострадали от наводнения в исторически план.  2. Да се засили използването на „зелени мерки“ в ПУРН.  3. Да се преоцени системите за остойностяване на мерките.  4. Да се преоцени системата за приоритизиране на мерките.  5. В националния каталог на мерките да се включи мярка насочена към промяна на ОУП, предвиждащи урбанизация в районите със значителен потенциален риск от наводнения, обвързваща всеки административен акт на басейновите дирекции и РИОСВ, касаещи ново застрояване в тях с наличието на съоръжения предпазващи териториите от наводнения. Предложената мярка да се включи в четирите ПУРН за всички РЗПРН, в които е предвидена нова урбанизация.  6. В националния каталог на мерките да се преформатира мярката “M33-B32: Възстановяване на естествени пясъчни дюни чрез тяхното залесяване и ограждане“, като се премахне изразът “чрез тяхното залесяване и ограждане”, защото залесяването на ембрионални, бели и сиви дюни означава те да бъдат унищожени, което би било в нарушение на ЗБР. Мярката да се предвиди за всички крайбрежни територии в Черноморски район за басейново управление на водите, в които РИОСВ са установили увреждане и унищожаване на дюни, включително плажовете Обзор, Градина, Златна рибка, Каваци, Смокиня, Перла, Приморско север, Устия на Велека, Ахтопол.  7. В националния каталог да се преформулира мярката “M33-B15c: Поддържане на растителността в речни корита и коридори”, доколкото от описанията в проектите за ПУРН става дума за премахване на растителността в речните корита. Площта, върху която ще се прилага тази мярка във всеки ПУРН, да бъде измерена и използването ѝ бъде преоценено спрямо регламента на Закона за горите, разпореждащ ненамаляване на лесистостта в общини, чиято лесистост е по-малка от 10 %.  8.В националния каталог да се преформулира мярката “M31-B10a> Залесяване и лесоустройство в гореразположените водосбори “ на “Ново залесяване”. Нейното използване в отделните ПУРН да се преоцени, като се планира в РЗПРН, където има ниска лесистост, доколкото след влажните зони горските съобщества са следващата по ефективност зелена мярка за регулиране на последствията от високите валежи.  9. В Проект на План за управление на риска от наводнения 2022 – 2027 г. в Дунавски район за басейново управление да се засили използването на мярка M31-B17 “Възстановяване на връзката със заливните равнини за повишаване на проводимостта чрез премахване на надлъжни защитни съоръжения или отдалечаването им от брега” за защитените зони от Натура 2000 мрежата поради факта, че мярката има значение както за намаляване на риска от наводнения, така и за поддържане на защитените зони.  10. Считаме, че трябва да се преоцени широкото използване на мярката “<M33-B15c> Поддържане и почистване на растителността в речни корита и коридори”, доколкото тя оказва силно негативно влияние върху състоянието на водните обекти. В ПУРН, където бъде предложена, трябва да е точно оразмерена за да може да се оцени нейното въздействие върху състоянието на водният обект и биологичното разнообразие. Мярката не би трябвало да се използва за общини под 10% лесистост (заради забрана в Закона за горите) и за защитените територии и защитените зони от Натура 2000  11. В националния каталог липсват мерки, касаещи начина на стопанисване и ползване на горите. Трябва да отбележим, че през последните 5 години имаме засилване на обезлесяването на гори разположени в земеделски територии, като ползването което представлява премахване на гората се увеличи от 300 на 500 хиляди кубически метри. Доколкото пълното премахване на горите е допустимо само за тези в земеделските територии, е необходимо да се анализират водосборите на РЗПРН и в случай че в тях попадат гори в земеделски територии, да се предвиди мярка за ограничаване на ползването в тях до 10% от запаса им. | 1. Районите със значителен потенциален риск от наводнения (РЗПРН) и техните граници се определят в първата фаза на ПУРН - Предварителна оценка на риска от наводнения (ПОРН), в която са анализирани всички настъпили наводнения до 2019г. съгласно актуализираната в настоящия цикъл и одобрена от министъра на околната среда и водите национална Методика за предварителна оценка на риска от наводнения.  Класифицирането на степента на риска на всички типове наводнения - минали и потенциални бъдещи - е извършено според избран набор от критерии, които описват основните категории риск - човешко здраве, стопанска дейност, околна среда и културно наследство. В резултат са определени значимите наводнения, при които вероятността да настъпят отново е висока и в същото време потенциалните негативни последици от тях за четирите категории риск ще бъдат значителни.  Въз основа на определените значими наводнения са идентифицирани настоящите РЗПРН, за които са разработени карти на заплахата и риска от наводнения и програми от мерки за намаляване на риска.  Предвид цикличния характер на прилагането на Директивата за наводнения преразглеждането на съществуващите райони и определянето на нови райони, ще бъде направено отново в предстоящия 3-ти цикъл на ПУРН, отчитайки и наводненията настъпили в периода между двата цикъла на разработване на ПОРН.  2. Използването на „зелени мерки“ е сравнително нова тенденция в управлението на риска от наводнения, която възниква предвид невъзможността да се осигури пълна защита от наводнения навсякъде само чрез използването на традиционни методи за защита от наводнения, както и от необходимостта да се приемат по-устойчиви решения за управление на риска. При разработването на Каталога от мерки е обърнато специално внимание на използването на зелени мерки и видовете зелени мерки, които се приемат и изпълняват в международен план са включени в каталога. Методиката за разработване на Програма от мерки (ПоМ) взема предвид наличната информация за разходите и ефективността на зелените мерки. В допълнение, анализът на заливните равнини подпомага идентифицирането на местата, където биха могли да бъдат приложени зелени мерки нагоре по течението на РЗПРН, за да се намали мащаба на наводненията в самите райони. Множество зелени мерки са идентифицирани и оценени с помощта на методиката, базирана на разширен Анализ на Разходи - Ползи (АРП) и Мултикритериен Анализ (МКА). В резултат на това, голям брой зелени мерки са включени в Програмата от мерки (ПоМ) и делът им е значително по-голям, отколкото в първия цикъл. Прилагането на зелени мерки е сравнително нов подход в управлението на риска от наводнения и демонстрирането на тяхната ефективност пред заинтересованите страни ще отнеме време. Очаква се използването на зелени мерки да бъде все по-широко в бъдеще.  Планираните в ПУРН мерки не ограничават прилагането и на допълнителни такива по време на действието на ПУРН, вкл. зелени мерки на конкретни места.  3 и 4. Системите за оценка и приоритизация се основават на актуализираните в този цикъл методики за оценка и приоритизация, одобрени от министъра на околната среда и водите. Методиката за оценяване на мерките, осигурява обективен, прозрачен и последователен начин за сравняване на ползите и разходите на различни приложими мерки, отчитайки и ползи, които не могат да бъдат оценени в парична стойност. Методиката е съобразена с наличните данни към настоящия момент, но също така осигурява гъвкавост, така че разработените инструменти - разширеният АРП-МКА анализ да се прилагат към бъдещи стратегии и схеми за управление на риска от наводнения. Гъвкавостта означава, че могат да бъдат допълнително възприети различни нива на детайлност за прилагането на МКА и АРП в зависимост от наличието на данни и съответното ниво на детайлност, което ще се изисква в бъдещите цикли на прилагане на Директивата за наводненията.  За целите на определянето на критериите за приоритизация на мерките бе извършен обстоен преглед на методите и критериите, които се прилагат в други държави-членки на ЕС. Те бяха внимателно анализирани за избора на най-подходящия и обективен набор от критерии и индикатори за приоритизиране на мерките, съобразен с местните особености.  5. При планирането на ново строителство е от изключителна важност да се вземе предвид риска от наводнения. В каталога от мерки е включена мярка M21-B1, която обхваща дейностите, отчитащи риска от наводнения при планиране бъдещото развитие в устройството на териториите, включително съответните насоки как то да бъде извършено по най-подходящия начин. Планирането на земеползването засяга много други аспекти в допълнение към наводненията и е въпрос на цялостна държавна и местна политика, да се определи обвързващото законодателство, необходимо за планиране на земеползването.  6. Неприложимо за ПУРН в ДРБУ. Мярка М33-B32 е „Възстановяване на естествени пясъчни дюни чрез тяхното залесяване и ограждане”. Целта на засаждането е да стабилизира пясъчните дюни и да намали степента на ерозия. Засаждането се състои от подходяща местна растителност, например видовете треви, които обикновено растат върху пясъчните дюни. Засаждането не включва залесяване и изглежда неяснотата, произтича от превода от английски. Целта на ограждането е да се ограничи обществения достъп до някои зони с дюни, за да се намалят ерозията и щетите, причинени от човешка дейност. Формулировката на мярката ще бъде променена, за да се избегне това неточно тълкуване в бъдеще, като името на мярката се промени на „Възстановяване на естествени пясъчни дюни“. Въпреки че би било желателно мярката да се приложи към всички дюни по брега на Черно море, ПУРН разглежда само дюни в зони със значителен потенциален риск от наводнения и ще са необходими допълнителни насоки на по-високо ниво за другите области.  7. В настоящия контекст „речен коридор“ (речно легло) включва речното корито и земята непосредствено до него, между коритото и бреговете на реката, която се запълва с вода по време на преминаването на **високи води**. Когато една река преминава през урбанизирана територия, обхватът на заливане при наводнение, зависи от проводимостта на речния коридор, включително речното корито: колкото по-голяма е проводимостта му, толкова по-малко количество вода може да прелее бреговете на реката и да причини наводнение. Развитието на растителност в рамките на речния коридор с течение на времето може значително да намали проводимостта му. В резултат на това се увеличава количеството вода, което прелива през бреговете на реката и причинява наводнения. Мярка M33-B15c касае поддържането на тази растителност, така че да се възстанови проводимостта на реката и да се намали количеството на преливащите води. Мярката се прилага основно в границите на урбанизираните райони, където могат да настъпят най-големи щети от наводнения. Поради тези причини не следва речният коридор да се третира като зона, определена за развитие на гора и не е необходимо мярката да се преформулира.  8.Мярка М31-B10a включва в себе си ново залесяване за увеличаване на площта, покрита с гори, но и контрола върху изсичането на дървета и подобряване на стопанисването на горските територии с цел намаляване на количеството на оттока от валежи, който причинява наводнения.  9. Мярката се планира на места, където съществува условия за изпълнението ѝ. Мярката не е изпълнима в урбанизирани райони, където има вече изградена инфраструктура. Извън урбанизираните райони е възможно да се прилага само при наличие на подходящи терени. В Проекта на ПУРН за ДРБУ е планирана подобна мярка <M31-B8c> *Задържане на водни обеми в заливната равнина, чрез напречни и надлъжни хидротехнически съоръжения или изпомпване, позволяващи контрол на водните количества или водните нива, която е изпълнима при същите условия*. Планираните в ПУРН мерки не ограничават прилагането и на допълнителни такива по време на действието на ПУРН, вкл. зелени мерки на конкретни места.  10. Много градове и села разчитат на речни корита, които са чисти и свободни от препятствия, като мярка за намаляване на риска от наводнения. Мярка M33-B15c осигурява поддържане на пропускната способност на тези речни корита, за да се гарантира, че рискът от наводнения няма да се увеличи. Планирането, изпълнението и контролът на дейностите по поддържане на проводимостта на речните корита трябва да се извършва при стриктно спазване на действащото законодателство и подзаконовите нормативни актове. Почистване на речните корита от растителност следва да се предприема само при доказана необходимост, съгласно изискванията на чл. 140, ал. 4, т. 3в от Закона за водите. Препоръчва се поддържането на растителността да става в съответствие с приетите от МОСВ „Указания за природосъобразни и щадящи околната среда методи, технологии и средства за почистване на речните легла”, като не трябва да се допуска създаване на предпоставки за възникване на ерозия на бреговете и речното корито. Трябва също така да се обръща специално внимание на вече изсечената растителност, за да се избегнат запушвания на мостове и водостоци. Предложеното изискване за тази мярка по отношение на 10% лесистост не е релевантна за поддържането на проводимостта на речното корито, тъй като мярката не включва изсичане на растителност в горски територии.  11. Всеобщо прието е, че управлението на горите е от съществено значение за контролиране на обезлесяването и последващото увеличаване на оттока от валежите и свързаната ерозия на почвата, която може да причини затлачване на реките. В ПУРН е предвидено приложението на мярка М31-B10a: Залесяване и лесоустройство в гореразположените водосбори, както на ниво РЗПРН, така и като хоризонтална мярка на басейново ниво. |
| Александър Божидаров Ненов | Отправя същите препоръки, като посочените в становището на Сдружение за изследователски практики. | Неприложимо |
| Георги Милев | Отправя същите препоръки, като посочените в становището на Сдружение за изследователски практики. | Неприложимо |
| Райна Попова | Отправя същите препоръки, като посочените в становището на Сдружение за изследователски практики. | Неприложимо |
| Калина Денчова Русева | Отправя същите препоръки, като посочените в становището на Сдружение за изследователски практики и добавя още една:  12.Да се взимат предвид забележките и становищата на НПО, които защитават природата. | Неприложимо |
| Десислава Христова | Отправя същите препоръки, като посочените в становището на Сдружение за изследователски практики. | Неприложимо |
| Симона Стилиянова | Отправя същите препоръки, като посочените в становището на Сдружение за изследователски практики. | Неприложимо |
| Елена Янева | Отправя същите препоръки, като посочените в становището на Сдружение за изследователски практики. | Неприложимо |
| Константин Купенов | Отправя същите препоръки, като посочените в становището на Сдружение за изследователски практики. | Неприложимо |
| Яна Дакова | Отправя същите препоръки, като посочените в становището на Сдружение за изследователски практики. | Неприложимо |
| Ясмина Иванова | Отправя същите препоръки, като посочените в становището на Сдружение за изследователски практики. | Неприложимо |
| Руслана Бояджиева, | Отправя същите препоръки, като посочените в становището на Сдружение за изследователски практики. | Неприложимо |
| Местен Инициативен Комитет при селата Горнослав, Долнослав, Червен, Орешец и Добростан | Отправя същите препоръки, като посочените в становището на Сдружение за изследователски практики. | Неприложимо |
| Тихомира Методиева | Отправя същите препоръки, като посочените в становището на Сдружение за изследователски практики. | Неприложимо |
| Нели Дончева | Отправя същите препоръки, като посочените в становището на Сдружение за изследователски практики. | Неприложимо |
| Сдружение за дива природа „Балкани“ | Отправя същите препоръки, като посочените в становището на Сдружение за изследователски практики. | Неприложимо |
| Екологично сдружение „За земята“ | Коментар относно предлагани мерки (ПоМ) за зона BG1\_APSFR\_IS\_101:  Мярка М31-В7с изглежда като приоритетна за защита населението на гр. Самоков, но и с. Шипочане. Вероятно предвид последните наводнения след проливен дъжд по хълмовете Ридо и вр. Дъбова глава почвите са към глинесто-песъчливи, затова е необходимо изкопаване на глинестия слой, за да достигнем до пясъка и водата от поройния дъжд да минава през него и да достигне подземните водоносни слоеве. Вероятно би било добре да се сложи допълнителен пясък в дерето на мястото на глината. В настоящия полигон в Приложение Е не се виждат никакви реки, а в южната му част са двата извора на р. Боклуджа, докато в североизточната са изворите на р. Шипочница. Настоящият полигон и териториален обхват на мярката следва да се прецизира с помощта на хидролог, като подготовка за остойностяване и бъдеща (и скорошна) реализация.  Мярка М31-В8с, реализирана в долната /североизточна/ част на града изглежда като „след дъжд качулка“ – водозахващане след като водата се е оттекла през града. Предвижда се и строеж на съоръжението в жилищната и гъстонаселена част на града, което макар и не невъзможно ще е проблематично и свързано с отчуждаване. Предлаганото изглежда като решение предпазващо пътя от и за Ихтиман, който в момента има отводнителни съоръжения. Реализация на мярката в горната /южна/ част преди самия град изглежда по-логично – като в случая се хващат водите от р. Бистрица преди да се влее в Искър /макар р. Бистрица да не е била проблемна в последните години/.  Мярка М34-В19с – Изграждане на нови корекции с бетонна или друга облицовка – изглежда като изграждане на нов чисто канал за отклоняване на води от р. Искър и р. Бистрица от горната /южна/ част на града към р. Боклуджа, която има в пъти по-малко корито. А за които на р. Боклуджа се предвижда да бъде по-добре облицовано или компрометирани негови части коригирани? Изграждането на защитен бетонен канал изглежда като добра мярка за защита на населението на града.  От гледна точка на поройните наводнения в последните десетина години е необходима приоритизация на мерки, насочени към коритото на р. Боклуджа, както и към деретата, водещи към града /хълма Ридо и местността Боричо, Дъбова глава, откъдето 2017 г. беше тръгнало и наводнението на с. Шипочане/. Друг риск от наводнение на гр. Самоков, но и с. Бели Искър, който следва да намери място в ПУРН е свързан със скъсване на стената на язовир Бели Искър в Рила – един от най-старите в България.  Моделирането показа ли други типове мерки, които биха били приложими за зона BG1\_APSFR\_IS\_101 – сиви, зелени, меки структурни? | Този РЗПРН е дефиниран във втория цикъл на ПОРН и е насочен към намаляване на риска от наводнения в гр. Самоков. По-малките села на изток от Самоков, включително Шипочане, не са включени в РЗПРН. Основният източник на наводнения в гр. Самоков са дъждовните поройни наводнения от хълмовете на изток от града. Картите на заплахата и риска от наводнения (КЗРН) предоставят информация за мащаба на наводненията и стойността на щетите, които, както се вижда, са концентрирани в града. Мерките имат за цел да намалят именно щетите от наводненията. Мярка M31-B7c има за цел да намали притока на вода в града от възвишенията на изток. Това обаче няма да предотврати изцяло внезапните наводнения и мярка M34-B19c има за цел да осигури отводнителен канал, който пресича пътя на водата от изток и я отклонява или около града, или към реката, или към зони за водозадържане (мярка M31-B8c) . Зоните за водозадържане са предназначени също така за поемане на оттока от долините на север и юг от гр. Самоков. По отношение на предложението за премахване на глинестата почва и достигане до песъчливите слоеве отдолу, следва да се обърне внимание, че песъчливите почви са по-малко устойчиви на ерозия от глината, така че предложените дейности, освен че са скъпи и трудни за изпълнение, могат също да доведат до ерозия на почвата нагоре по течението и до утаяване надолу по течението. В резултат на това рискът от наводнения може да се увеличи. Уточняването на подробния обхват на мерките в ПоМ е предмет на подготвителната фаза за изпълнение на мерките и по специално в етапа на предпроектни проучвания. В рамките на този процес ,се приветства подаването на специфични коментари, които да бъдат взети предвид при подробното планиране на мерките. По отношение на риска от язовир Бели Искър трябва да се отбележи, че той е извън РЗПРН и не е включен в изследването като източник на заплаха от наводнение вследствие разрушаване на язовирна стена. Източниците на потенциални бъдещи наводнения са идентифицирани в ПОРН и моделирани в следващия етап (картиране на заплахата и риска от наводнения - КЗРН). Възможно е този язовир да се разгледа в 3-тия цикъл на ПУРН. Другите типове мерки разглеждани като възможни за прилагане в района, са с ниски резултати от Анализа Разходи-ползи и мултикритериалния анализ и поради тази причина на са включени в ПоМ. Те включват сиви мерки (канализационни колектори) и зелени или сиво/зелени мерки (Устойчиви отводнителни системи и открити канали). Не са разглеждани мерки, свързани с речни наводнения, тъй като основния тип наводнения, идентифициран за този РЗПРН са внезапните дъждовни наводнения.  Относно Мярка М34-В19с – Изграждане на нови корекции с бетонна или друга облицовка – мярката не предвижда изграждане на нов канал за отклоняване на води от р. Искър и р. Бистрица към р. Боклуджа, а е насочена към изграждане на корекция на река, с цел защита от наводнения. |
| ДПУСЯ  19.04.23 г.  (национална среща на заинтересованите страни, София) | За язовирите определени от първа степен на потенциална опасност да бъдат изготвени карти на заплахата и на риска от наводнения.  Да бъде включена мярка, свързана с актуализацията на ръководства и норми за проектиране на хидротехнически съоръжения.  Да бъде включена мярка, осигуряваща свободен достъп до данни на НИМХ. | Не се приема. Съгласно чл.138а от Закона за водите, задължение на собственика/оператора е да изготви карти на уязвимите зони, които са част от аварийните планове. Карти на заплахата и на риска са съставени само за тези язовири, които отговарят на критериите дефинирани в одобрената със Заповед №РД-940/20.11.2020 г. на министъра на околната среда и водите Методика за предварителна оценка на риска от наводнения.  Приема се. Ще бъде въведена мярка: <M61-B42а> Създаване на стабилна правна и административна рамка за прилагане на политиката за управление на риска от наводнения / Актуализация на ръководствата и нормите, които служат за рехабилитация, надграждане и реконструкция на съоръженията за защита от наводнения.  Частично приемане, т.к с въвеждането на мярка: <M61-B41а> Научни и приложни изследвания и проучвания/Актуализиране на методиките за оценка на валежите и водните количества и подобряване на мрежата за хидроложки и метеорологичен мониторинг ще има достъп до повече данни и актуална методика за тяхното използване. |
| ДАМТН  19.04.23 г.  (национална среща на заинтересованите страни, София) | За язовирите определени от първа и втора степен на потенциална опасност да бъдат изготвени карти на заплахата и на риска от наводнения. | Не се приема. Съгласно чл.138а от Закона за водите, задължение на собственика/оператора е да изготви карти на уязвимите зони, които са част от аварийните планове. Карти на заплахата и на риска са съставени само за тези язовири, които отговарят на критериите дефинирани в одобрената със Заповед №РД-940/20.11.2020 г. на министъра на околната среда и водите Методика за предварителна оценка на риска от наводнения. |